ગીર વન્‍ય પ્રાણી વર્તુળ (જુનાગઢ)નાં ગીર ટાસ્‍ક ફોર્સનાં નાયબ વન સંરક્ષક જે પ્રવાસીઓ દિવાળી વેકેશન દરમિયાન ગીરમાં સાસણ ખાતે સિંહદર્શન માટે આવે છે તેમને ખાસ સૂચના આપવામાં આવે છે કે, તેઓ જે હોટેલમાં રોકાય છે તે કાયદેસર છે કે નહીં તે ચકાસી લે. નહીં તો, પ્રવાસીઓ મુશ્‍કેલીમાં મુકાઇ શકે છે. વળી, પ્રવાસીઓને ખાસ સૂચના આપવામાં આવેછે કે, સાસણ ટૂરિઝમ ઝોન અને દેવળીયા સફારી પાર્ક અને આંબરડી પાર્કમાં જે સિંહ દર્શન માટેની વન વિભાગની સુવિદ્યા છે એ સિવાય ગેરકાયદેસર રીતે સિંહ દર્શન જોવા ન જાય. કેમ કે, સ્‍થાનિક રીતે કોઇ વ્‍યકિત દ્વારા યોજવામાં આવતા સિંહ દર્શન ગેરકાયદેસર છે અને આ માટે કાયદાકીય રીતે મોટી સમસ્‍યા સર્જાઇ શકે છે. પ્રવાસીઓ ગીરમાં આવે અને સિંહ સરંક્ષણમાં મદદરૂપ થાય એવી અપીલ કરીએ છીએ.